Naziv obveznika: JAVNA VATROGASNA POSTROJBA ZADAR

Poštanski broj: 23 000 ZADAR

Sjedište: PUT MURVICE 24

Šifra grada: 520

Broj RKP: 36022

Matični broj: 01483994

OIB: 36978292106

Razina: 31

Šifra djelatnosti: 8425

U Zadru, 29. siječnja 2018. godine

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja 2017. do 31. prosinca 2017. godine**

**1.UVOD**

Javna vatrogasna postrojba Zadar kao proračunski korisnik jedinice lokalne samouprave primjenjuje proračunsko računovodstvo u skladu sa Zakonom o proračunu („Narodne novine“ br.87/08, 136/12 i 15/15) i Pravilnikom o proračunskom računovodstvu i računskom planu („Narodne novine“ br. 124/14 , 115/15 i 87/16).

U skladu s odredbama Pravilnika o financijskom izvještavanju u proračunskom računovodstvu („Narodne novine“ 03/15, 93/15, 135/15, 2/17 i 28/17) i Okružnice Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01.01. do 31.12.2017. godine, sastavljeni su financijski izvještaji Javne vatrogasne postrojbe Zadar za 2017. godinu koji se sastoje od Izvještaja o prihodima i rashodima, primicima i izdacima (Obrazac PR-RAS), Bilance (Obrazac BIL), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obveze) I Bilješki.

**2. BILJEŠKE UZ PR-RAS**

2.1. PRIHODI

Ukupni prihodi poslovanja u izvještajnom razdoblju iznosili su 19.577.553 kune (AOP 001) što je za 1.205.220 kuna ili 6,6% više od ostvarenog u prethodnoj godini.

Kao proračunski korisnik u sklopu funkcija koje se decentraliziraju, najveću ulogu u ostvarenim prihodima imaju prihodi iz nadležnog proračuna koji iznose 18.032.504 kuna (AOP 130), te su 2,9 % veći u odnosu na ostvarene do 31. prosinca 2016. godine. Razlog ovom povećanju prihoda iz nadležnog proračuna je u povećanju rashoda za zaposlene zbog dosad nezapamćene požarne sezone, poplave koja je pogodila naše područje 11. rujna 2017. godine i novozaposlenih djelatnika, te u doznačenim decentraliziranim sredstvima iz 2016. godine. Sukladno gotovinskom načelu priznavanja prihoda, neprenesena decentralizirana sredstva iz 2017. godine knjižiti će se u trenutku doznake kao prihod 2018. godine.

Pomoći proračunskim korisnicima iz proračuna koji im nije nadležan (AOP 063) iznose 390.913 kuna i 558% su veći od prošlogodišnjih. Ovoliko povećanje rezultat je već navedene teške požarne sezone. Tekuće pomoći u iznosu od 55.199 kuna (AOP 064) odnose se na refundaciju popravaka vatrogasnih vozila pokvarenih tijekom sudjelovanja na požarima u ljetu 2017. godine od strane Državne uprave za zaštitu i spašavanje. Kapitalne pomoći iznose 335.714 kuna (AOP 065), a odnose se naOdluku o prijenosu vlasništva bez naknade, kojom je Državna uprava za zaštitu i spašavanje prenijela u vlasništvo JVP Zadar kompresor za punjenje boca zrakom nabavne vrijednosti 49.374,74 kuna, te na doznačena sredstva iz državnog proračuna za nabavku vatrogasne opreme u iznosu od 286.339,44 sukladno Odluci o nagrađivanju operativnih vatrogasnih snaga za uspješnu provedbu zadaće u protupožarnoj sezoni 2017. godini, Odluci Operativno-tehničkog stožera Hrvatske vatrogasne zajednice o mjerilima za korištenju novčanih sredstava te Odluci županijskog vatrogasnog zapovjednika*.*

Prihodi od upravnih i administrativnih pristojbi, pristojbi po posebnim propisima i naknada (AOP 105) iznose 18.581 kunu, a odnose se na refundaciju štete na vatrogasnom vozilu od jednog osiguravajućeg društva.

Vlastiti prihodi od pruženih usluga (AOP 124 ) za 10% su manji od prošlogodišnjih i iznose 504.048 kuna. U strukturi vlastitih prihoda najznačajnije mjesto zauzimaju prihodi ostvareni od pružanja usluga vatrogasne djelatnosti te prihodi od pružanja usluga priključka na vatrodojavni centar.

Prihodi od donacija pravnih i fizičkih osoba izvan općeg proračuna (AOP 127) na dan 31. prosinca 2017. godine ostvareni su u iznosu od 602.105 kuna što je 300% više od prošlogodišnjih. Tekuće donacije (AOP 128) iznose 584.250 kuna i sastoje se donacije našeg sugrađanina za pomoć i nagradu u iznosu od 120.000 kuna, te 464.250 kuna dobivenih od Vatrogasne zajednice Zadarske županije intervencije izvan područja djelovanja. Kapitalne donacije (AOP 129) iznose 17.855 kuna, a odnose se na donaciju 3 generatora od strane jednog trgovačkog društva, te donaciju 20 vatrogasnih naprtnjača od strane Vatrogasne zajednice Zadarske županije.

Ostali prihodi (AOP 136) iznose 28.928 kuna i povećani su u odnosu na prošlogodišnje za 241%. Povećanje ovih prihoda rezultat je dobivene Nagrade Grada Zadra od strane Gradskog vijeća Grada Zadra.

2.2. RASHODI

Rashodi poslovanja JVP Zadar (AOP 148) u 2017. godine iznose 18.493.075 kuna i za 618.806 kuna su veći nego što su bili u 2016. godini. Povećanje rashoda kao i prihoda vezano je uz povećani broj intervencija koje su imale naši operativni djelatnici tijekom 2017. godine.

Rashodi za zaposlene (AOP 149) iznose 16.157.055 kuna te su za 440.932 kune veći u odnosu na 2016. godinu. Najveće odstupanje u toj skupini rashoda je na stavci (AOP 153) Plaće za prekovremeni rad, u 2016. godini taj trošak je iznosio 20.863 kuna dok je u 2017. godini znatno povećan i iznosi 290.650 kuna. Treba napomenuti da su vatrogasci za vrijeme najgorih požara u kolovozu radili, umjesto u četiri smjene, u dvije sa rasporedom 24/24.

Materijalni rashodi (AOP 160) u odnosu na isto izvještajno razdoblje prethodne godine veći su za 177.820 kuna. Naknade za zaposlene veće su po svim AOP-ima, a najznačajnija razlika je na stavkama (AOP 162) Službena putovanja koja iznose 119% lanjskih radi pojačane požarne sezone i izvanrednih dislokacije naših djelatnika na područje Splitske, Šibenske i Ličke županije, te na stavci (AOP 164) Stručno usavršavanje djelatnika jer su u 2017. godini desetorica djelatnika osposobljena za vatrogasca s posebnim ovlastima i odgovornostima, jedan djelatnik je prošao specijalistički program izobrazbe u području zaštite na radu, te se radi izmjena Zakona o javnoj nabavi nazočilo većem broju seminara.

Rashodi za materijal i energiju bilježe najveći porast vrijednosti na stavkama za energiju, koja je 30% veća od lanjske te na rashodima za nabavku službene, radne i zaštitne odjeće i obuće koji su 8,5% veći. Više energije je potrošeno zbog većeg izlaska naših vozila na intervencije, a veći rashodi za nabavku odjeće je zbog zamjene uništene i dotrajale odjeće i obuće te zbog opremanja osobnom opremom naših novozaposlenih djelatnika.

Rashodi za usluge iznose 657.415 kuna (AOP 174) što je za 168.719 kuna više u odnosu na 2016. godinu. U ovoj skupini rashoda najveće odstupanje je na Uslugama tekućeg i investicijskog održavanja (AOP 176), zbog popravaka najviše vozila, ali i druge vrste vatrogasne opreme sve opet uzrokovano pojačanom operativnom djelatnošću. Slijedeće veća odstupanje je na stavci rashoda za intelektualne usluge (AOP 181) koji ove godine iznose 39.340 kuna i odnose se na usluge obavljanja zaštite na radu do osposobljavanja našeg djelatnika, usluge izrade energetskog certifikata, te usluge tvrtke prilikom primanja u radni odnos novih djelatnika.

Ostali nespomenuti rashodi poslovanja povećani su za 11,7% u odnosu na isto izvještajno razdoblje prošle godine, a najveće odstupanje je na troškovima Reprezentacije.

Financijski rashodi su također povećani, a najveće povećanje je na stavci Zatezne kamate.

Rashodi za nabavu nefinancijske imovine (AOP 341) u 2017. godini iznose 424.416 kuna što je skoro na razini prošlogodišnje potrošnje. Usporedno s prošlogodišnjim vrijednostima najveće odstupanje je na stavci (AOP 363) Oprema za održavanje i zaštitu gdje su ove godine nabavljene potopne pumpe, inox probijači, visokotlačne mlaznica te primljena kapitalna pomoć u vidu kompresora za punjenje boca zrakom od strane Državne službe za zaštitu i spašavanje. Rashodi za nabavku uređaja, strojeva i opreme za ostale namjene (AOP 367) povećani su za 19.296 kuna u odnosu na 2016. godinu te iznose 20.575 kuna, u ovu skupinu je knjižena i kapitalna pomoć trgovačkog društva u vidu 3 generatora. Iz sredstava dobivenih Odlukom Vlade Republike Hrvatske nabavljeno je podvozje za autocisternu od 8 m3 Mercedes Atego za iznos od 248.125 kuna (AOP 370), čija će se nadgradnja završiti sukladno financijskim mogućnostima tijekom 2018. godine.

Tijekom godine zamijenjena je neupotrebljiva i dotrajala informatička i uredska oprema za vatrogasnu postaju Centar i za vatrogasnu postaju Gaženica.

2.3. FINANCIJSKI REZULTAT

U ovoj godini ostvaren je višak prihoda poslovanja u iznosu od 1.084.478 kuna. Manjak prihoda od nefinancijske imovine iznosi 424.416 kuna, umanjen za 52.733 kune raspoloživog viška, sukladno Odluci o raspodjeli rezultata za 2016. godinu koje je donijelo Upravno vijeće JVP Zadar na svojoj sjednici dana 06. veljače 2017. godine, iznosi 371.683 kune. Razlika viška poslovanja i manjka prihoda od nefinancijske imovine čini višak prihoda i primitaka raspoloživ u sljedećem razdoblju u iznosu od 712.795 kuna te će se isti raspodijeliti na sljedećoj sjednici Upravnog vijeća.

**3. BILJEŠKE UZ OBRAZAC BILANCA**

3.1. IMOVINA

Ukupna vrijednost imovine Javne vatrogasne postrojbe Zadar na dan 31. prosinca 2017. godine iznosi 7.040.008 kuna.

Sadašnja vrijednost nefinancijske imovine na dan 31.12.2017. iznosi 3.793.816 kuna (AOP 002) i veća je za 1.209.472 kuna u odnosu na početno stanje od 1. siječnja kada je iznosila 2.584.344 kuna.

Tijekom godine zamijenjena je neupotrebljiva i dotrajala informatička i uredska oprema za vatrogasnu postaju Centar i za vatrogasnu postaju Gaženica. Od komunikacijske opreme nabavljen je jedan digitalni komunikatora dojavnik koji je ugrađen u prostorije poslovnog subjekta s kojim je potpisan ugovor o priključku na vatrodojavni centar, te je nabavljen TV prijemnik za vatrogasnu postaju Gaženica. Od opreme za održavanje i zaštitu nabavljene su potopne pumpe, inox probijači, visokotlačne mlaznica te je primljena kapitalna pomoć u vidu kompresora za punjenje boca zrakom od strane Državne službe za zaštitu i spašavanje. Nabavna vrijednost uređaja, strojeva i opreme za ostalu namjenu povećana je za vrijednost nabavljenog pojačala za razglas ŽVOIC-a, nabavku pile za metal, fotoaparata te za 3 generatora dobivenih kao kapitalna pomoć od jednog trgovačkog društva.

Najveća razlika je u nabavnoj vrijednosti prijevoznih sredstava koja je u odnosu na početno stanje povećana za 1.319.890 kuna. Od tog iznosa 248.125 kuna otpada na nabavku podvozja za cisternu Mercedes Atego, dok se ostatak od 1.071.765 kuna odnosi na nabavnu vrijednost dvaju vatrogasnih kamiona za koja je tijekom obavljanja godišnjeg popisa imovine utvrđeno da nisu uneseni u poslovne knjige Javne vatrogasne postrojbe Zadar, te su uneseni na dan 31. prosinca 2017. godine.

Radi se o srednjem tehničkom vatrogasnom vozilu Mercedes Atego 1328, godina proizvodnje 2006., broj šasije WDB9763631L124328 iz programa Vlade RH, dano na korištenje JVP-u 2007. godine, a preneseno u vlasništvo bez naknade 2009. godine Odlukom Gradonačelnika Grada Zadra, nabavne vrijednosti 1.024.468,42 kune, te o teretnom vozilu TAM 190 T15, godina proizvodnje 1994., broj šasije ZX2190015RTT04430, danom na korištenje, pa donirano od strane Vatrogasne zajednice Zadarske županije 2011. godine, procijenjene vrijednosti u iznosu od 47.296,06 kuna.

Za vozilo TAM 190 napravljena je procjena vrijednosti i dobiveno vještvo ovlaštenog vještaka, dok će se za vozilo MERCEDES ATEGO tijekom 2018. godine tražiti procjena i korigirati nabavna vrijednost.

Sitni inventar je nabavljen u vrijednosti od 20.331 kuna. Kupljene su usisne cijevi, grijalice, mobiteli i bojler te je primljena donacija od 20 vatrogasnih naprtnjača od Vatrogasne zajednice Zadarske županije.

Ispravak vrijednosti dugotrajne imovine proveden je primjenom propisanih stopa ispravaka vrijednosti dugotrajne imovine Pravilnika o proračunskom računovodstvu i računskom planu i iznosi 286.708 kuna. Sitni inventar se jednokratno otpisuje prilikom stavljanja u uporabu.

Stanje novca na žiro računu na dan 31.12.2017. iznosilo je 732.805 kuna (AOP 067) s tim da su podmirene sve dospjele obaveze koje smo imali knjižene u tom trenutku.

Ukupna potraživanja za prihode poslovanja na dan 31. prosinca 2017. godine (AOP 140) iznose 965.823 kuna. Potraživanja za prihode od pruženih usluga iznose 910.624,10 kuna te Potraživanja za prihode iz proračuna iznose 55.199 kuna, a odnose se na uplatu Državne uprave za zaštitu i spašavanje, uplaćena u korist Proračuna Grada Zadra, a koja će nam biti prenesena u 2018, godini.

Potraživanja za prihode od pruženih usluga povećana su u odnosu na početno stanje za 322.464 kuna. Takvo povećanje rezultat je teške gospodarske situacije naših triju poslovnih partnera.

Potraživanja za prihode od pruženih usluga prema dospjelosti su sljedeće:

* 62.014,80 kuna nedospjelih potraživanja sa dospijećem u siječnju 2018. godine;
* 49.000,00 kuna potraživanja prijavljeno u stečajnom postupku;
* 242.997,00 kuna potraživanja prijavljeno u postupku predstečajne nagodbe;
* 556.612,20 kuna dospjelih potraživanja.

Ostala potraživanja (AOP 080) iznose 11.589,45 kuna i odnose se na potraživanje prema HZZO-u za refundaciju bolovanja naših djelatnika.

3.2. OBVEZE I VLASTITI IZVORI

Obveze JVP Zadar na kraju izvještajnog razdoblja iznose 1.622.773 kuna (AOP 163), od čega je

* obračunata plaća za mjesec prosinac 2017. godine 1.534.640 kuna;
* dospjelih obaveza prema dobavljačima je 12.849,63 kuna;
* nedospjelih obveze prema dobavljačima je 63.692,80 kuna;
* obveza povrata sredstava u gradski proračun iznosa od 11.589,45 kuna koje će dospjeti sa danom uplate HZZO traženog iznosa za refundaciju bolovanja.

Vlastiti izvori (AOP 223) iznose 5.417.235 kuna, od čega Vlastiti izvori i ispravak vlastitih izvora 3.793.816 kuna. Višak prihoda poslovanja 2017. godine iznosi 759.123 kuna i razlikuje se od iznosa u PR-RAS-u zbog provedenih obaveznih korekcija rezultata i Odluke o raspodjeli rezultata za 2016. godinu donesene na sjednici Upravnog vijeća JVP Zadar dana 7.veljače 2017. godine. Manjak prihoda od nefinancijske imovine je 46.328 kuna i razlikuje se od iznosa u PR-RAS-u zbog provedenih obaveznih korekcija rezultata i Odluke o raspodjeli rezultata za 2016. godinu donesene na sjednici Upravnog vijeća JVP Zadar dana 7.veljače 2017. godine. Ukupan financijski rezultat 2017. godine je 712.795 kuna viška prihoda raspoloživog za slijedeće razdoblje. Obračunati prihodi poslovanja iznose 919.624 kuna.

U svojoj izvanbilančnoj evidenciji Javna vatrogasna postrojba Zadar vodi zadužnicu od 50.000,00 kuna danu INA d.d., te vozila dobivena na korištenje od Vatrogasne zajednice sadašnje vrijednosti u iznosu od 1.144.602 kuna.

Obvezne bilješki uz bilancu ne dostavljamo jer podatke koji se u njih unose nemamo iskazane u našoj bilanci.

**4. BILJEŠKE UZ OBRAZAC RAS-funkcijski**

Funkcijska klasifikacija prikaz je rashoda proračuna te proračunskih i izvanproračunskih korisnika razvrstanih prema njihovoj namjeni i jedna je od šest proračunski klasifikacija utvrđenih Zakonom o proračunu („Narodne novine“ br.87/08, 136/12 i 15/15) i Pravilnikom o proračunskim klasifikacijama („Narodne novine“ broj 26/10 i 120/13).

Javna vatrogasna postrojba Zadar obavlja usluge protupožarne zaštite (AOP 026) te je u to polje unesen zbroj rashoda poslovanja razreda 3 i rashoda za nabavu nefinancijske imovine razreda 4 i on iznosi 18.917.491 kuna.

**5. BILJEŠKE UZ OBRAZAC P-VRIO**

Promjene u vrijednosti i obujmu imovine unesene pod AOP 021 u iznosu od 1.071.764 kuna odnose se na nabavnu vrijednost dvaju vatrogasnih kamiona za koja je tijekom obavljanja godišnjeg popisa imovine utvrđeno da nisu uneseni u poslovne knjige Javne vatrogasne postrojbe Zadar, te su uneseni na dan 31. prosinca 2017. godine.

Radi se o povećanju u obujmu proizvedene dugotrajne imovine i to:

* srednjem tehničkom vatrogasnom vozilu Mercedes Atego 1328, godina proizvodnje 2006., broj šasije WDB9763631L124328 iz programa Vlade dano na korištenje JVP-u 2007. godine, a preneseno u vlasništvo bez naknade 2009. godine Odlukom Gradonačelnika Grada Zadra, nabavne vrijednosti 1.024.468,42 kune,
* teretnom vozilu TAM 190 T15, godina proizvodnje 1994., broj šasije ZX2190015RTT04430, danom na korištenje, pa doniranom od strane Predsjedništva vatrogasne zajednice Zadarske županije 2011. godine, procijenjene vrijednosti u iznosu od 47.296,06 kuna.

Za vozilo TAM 190 napravljena je procjena vrijednosti i dobiveno vještvo ovlaštenog vještaka, dok će se za vozilo MERCEDES ATEGO tražiti procjena i korigirati nabavna vrijednost tijekom 2018. godine.

**6. BILJEŠKE UZ OBRAZAC OBVEZE**

Stanje obveza na dan 01. siječnja 2017. godine bilo je 1.713.349 kuna (AOP 001), a na kraju izvještajnog razdoblja obveze Javne vatrogasne postrojbe Zadar iznose 1.622.773 kuna (AOP 036). Sve obveze iz početnog stanja podmirene su u izvještajnom razdoblju.

Nepodmirene obveze na dan 31. prosinca 2017. godine sastoje se od 12.850 kuna dospjelih i 1.609.923 kuna nedospjelih obaveza.

Dospjele obveze odnose se na obveze prema dobavljačima za materijalne rashode.

Od 1.609.923 kuna nedospjelih obveza, 1.534.641 kuna iznosi obračunata plaća zaposlenika JVP Zadar za prosinac 2017. godine, 63.693 kuna su obveze prema dobavljačima za materijalne rashode koje dospijevaju na naplatu u 2018. godini i 11.589 kuna je naša obveza povrata sredstava u Proračun Grada Zadra koja dospijeva u trenutku refundacije sredstava za bolovanje naših djelatnika od strane HZZO-a.

**ZAPOVJEDNIK**

Željko Šoša